# **Retorisk analyse steg for steg – undervisningsopplegg**

**Reklametekst/annonse – «Jenteloven» (s. 407)**

## **Innleiing: Kva slags reklame er dette?**

Kven er sendar av annonsen? Kva ønskjer annonsen å seie oss? Kven trur du er målgruppe?

## **1: Finn verkemidla som er brukt i annonsen. NB! ikkje lov å bruke retoriske omgrep**

1. Kva er blikkfang i annonsen (kva er det vi ser først)? Beskriv blikkfanget og oppbygninga av annonsen. Kvifor trur du dei har valt nett dette blikkfanget?
2. Tittelen «Jenteloven» liknar på «Janteloven» (jf. *Signatur* s. 328). Dette kallar vi eit ordspel eller ein *allusjon*. Kva verknad får det?
3. I teksten under biletet kan vi lese om Destiny frå Zimbawe. Kva fortel teksten oss? Finn du negativt eller positivt ladde ord, gjentakingar eller ander verkemiddel som påverkar innhaldet i teksten? Kvifor trur du PLAN vel å fortelje oss historia om Destiny?
4. Kva vil du seie er bodskapen til annonsen? Finn du dette direkte uttrykt nokon plassar?
5. Nedst finn du logoar og nettadresser. Kva slags logoar og adresser er det? Kvifor trur du dei er tekne med?

Her er omgrep du kan bruke:

positivt og negativt ladde ord assosiasjonar fortelje/bruke ei historie

fakta blikkfang oppfordring framgrunn/bakgrunn

ordspel/allusjon fargar målgruppe påverke

gjentaking oppbygning kameravinkel bodskap

## **2: Bestem kva for retoriske appellformer som dominerer annonsen.**

No kan du bruke retoriske omgrep.

1. Å spele på kjensler blir kalla for *patos.* Er det nokon av verkemidla du fann i «Jenteloven» som du vil seie appellerer til kjenslene? Kva for nokre?
2. *Logos* har med fornuft å gjere. Ein bruker fakta, viser til undersøkingar og døme. Finn du nokon logosargument i denne reklameannonsen?
3. *Etos* har å gjere med den tilliten vi har til avsendaren. Har du tillit til Plan-reklamen slik at du trur på bodskapen? Kvifor/kvifor ikkje? Kva er etter di meining med på å underbyggje etos i denne reklamen?

Formuleringar du kan bruke:

*Det bedande blikket til jenta gir annonsen ein klar patosappell …*

*Gjennom å spele på samvit og medkjensle blir det skapt ein sterk patos …*

*Historia om Destiny er logosargumentasjon, sidan det er konkrete fakta ...*

*Plan-Norge underbyggjer etoset sitt ved å vise til ulike nettstader…*

**Verbaltekst/artikkel – «Et menneskesyn som dreper» (s. 381)**

## **Innleiing: Kva slags tekst er dette?**

Kven er forfattar av teksten, og kva slags sjanger er det? (Artikkelen blei først publisert i Dagbladet 23.1.2002.) Kva er hovudbodskapen til Rehman?

## **1: Finn verkemidla som er brukt i teksten. NB! ikkje lov å bruke retoriske omgrep**

1. Rehman kjem med ein klar appell – ei oppfordring – i artikkelen. Kor finn du den, og kva går han ut på?
2. Rehman stiller fleire spørsmål i artikkelen som ho svarer på sjølv, såkalla retoriske spørsmål. Finn døme på dette. Kva verknad får det?
3. Rehman bruker ein god del logiske resonnement som argumentasjon for synet sitt. Dei er utforma som ein påstand om at noko vil følgje som ein logisk konsekvens av noko anna. Finn døme på dette i teksten.
4. Påstandane blir ofte presenterte som allenngyldige sanningar, utan grunngiving (viser til felles verdiar), eller overdrivingar. Kan du finne døme på det?
5. Forfattaren bruker fleire verdiladde ord for å påverke lesaren. Finn døme. Kva slags valør har dei, og kvifor trur du ho bruker desse orda?
6. Eit anna virkemiddel er å bruke eit inkluderende ‘vi’ (vise til fleirtalet). På kva måte gjer Rehman dette?

Her er omgrep du kan bruke:

positivt og negativt ladde ord retorisk spørsmål felles verdier

fakta fellesskapsargument: vi logiske resonnement

debattinnlegg/kommentar påstandar påverke

overdrivingar appell argumentasjon

## **2: Bestem kva retoriske appellformer som dominerer teksten.**

No kan du bruke dei retoriske omgrepa.

1. Å spele på kjensler blir kalla for *patos*. Kva slags argumentasjonsmåtar meiner du appellerer til patos i artikkelen?
2. Logos har med fornuft å gjere. Ein bruker fakta, logisk argumentasjon og viser til døme og undersøkingar. Finn du nokon logosargument i denne teksten?
3. Tillit til avsendar og bodskap kallar vi *etos*. Har du tillit til Shabana Rehman og bodskapen i artikkelen? Kvifor/kvifor ikkje? Kva er etter di meining med på å underbyggje etoset til forfattaren?
4. *Kairos* er det retoriske omgrepet for å seie rett ord til rett tid. Av og til blir ein tekst skrive i klar samband med ein bestemt situasjon. Kva er *kairos* i samband med teksten «Et menneskesyn som dreper»?

Formuleringar du kan bruke:

*Opninga av artikkelen er eit eksempel på verkemiddel som skaper patos i teksten …*

*Fleire negativt ladde ord bidrar til patosappellen …*

*Bruk av logiske resonnement er logosargumentasjon. Til dømes…*

*Shabana Rehman har etos ved å vere ein etablert kommentator. Ho har også sjølv bakgrunn frå eit muslimsk innvandrarmiljø, og ho viser kjenneskap til dette miljøet ved å …*

*…<fleire eks?>*